Matthias Quad

Matiasas Kvadas (; 1557 m. – 1613 m. spalio 29 d.) – Nyderlandų kartografas ir graviūrininkas, dirbęs Kelne. Pirmasis kartografas, Europos žemėlapiuose vaizdavęs tarptautines sienas.Helmut Walser Smith. The Continuities of German History. – Cambridge University Press, 2008 // psl. 44.

 Biografija 

Gimė ir graviūravimo išmoko Nyderlanduose. Apie 1580 m. persikėlė į Heidelbergą ar Kelną.Quad, Matthias. Geographicus.com (tikrinta 2022-01-01). Žemėlapių leidyboje dirbo kartu su Johann Bussemacher.

 Žemėlapiai 

1592 m. kartu su Johann Bussemacher išleido 38 žemėlapių Europos atlasą. 1594 m. jį išplėtė iki 50 žemėlapių.Antique maps by Matthias Quad. Raremaps.com (tikrinta 2022-01-01). Vėliau, 1599 m. išleido 82 žemėlapių „Geographisches Handtbuch“, 1608 m. – 86 žemėlapių „Fasciculus Geographicus“ (su J. Busemacheriu). Kai kuriuose M. Kvado žemėlapiuose vaizduojama „Europa Regina“ personifikacija.

 Šaltiniai 

Kategorija:Nyderlandų kartografai